།ལྷ་རྗེ་ཚུལ་ཁྲིམས་འོད་ལ་གདམས་པའོ།
༄༅། །དཔལ་ལྡན་བླ་མ་དམ་པ་དང་དབྱེར་མི་ཕྱེད་པའི་དཔལ་དུས་ཀྱི་འཁོར་ལོ་ལ་
ཕྱག་འཚལ་ཞིང་སྐྱབས་སུ་མཆིའོ། །
ཇོ་ནང་དཔལ་གྱི་རི་ཁྲོད་ནས། དཔོན་ལྷ་རྗེ་ཚུལ་ཁྲིམས་འོད་ལ་བསྐུར་བ། ཉིད་ཅག་
སྐུ་ཁམས་བཟང་ཞིང་། ཐུགས་དམ་ལ་བརྩོན་པར་བཞུགས་མཆི། འདི་ཕྱོགས་ནའང་། སྒྱུ་
ལུས་ཀྱི་ཕུང་པོ་རྩ་ཁའི་ཟིལ་བའམ། རླང་གསེབ་ཀྱི་མར་མེ་ལྟ་བུ་ལ་འགལ་རྐྱེན་གློ་བུར་བ་
ཉེ་དུས་སུ་མ་བྱུང་ཙམ་གྱི་ངང་ནས། རྨི་ལམ་ལྟ་བུའི་དགེ་སྦྱོར་དང་། བྲག་ཆ་ལྟ་བུའི་ཆོས་
ཀྱིས། སྒྱུ་མ་ལྟ་བུའི་སེམས་ཅན་རྣམས། སྨིག་རྒྱུ་ལྟ་བུའི་སྲིད་མཚོ་ལས་སྒྲོལ་བ་མེད་པའི་
ཚུལ་གྱིས་སྒྲོལ་བ་ལ་བརྩོན་པར་བདོག །
སྐབས་ཀྱི་དོན་ནི། ཁ་ཉིན་གྱི་གསུང་གླེང་བྱུང་བ་བཞིན་དུ། ཁམས་གསུམ་འཁོར་བ་
འདི་མཐའ་དག་སྡུག་བསྔལ་གྱི་རང་བཞིན། སྡུག་བསྔལ་གྱི་ཉིང་བསིངས། རྒྱུ་ཀུན་འབྱུང་
དང་འབྲས་བུ་སྡུག་བསྔལ་གྱི་འཁོར་ལོ་ཤིང་རྟའི་འཕང་ལོ་བཞིན་དུ་འཁོར་ཞིང་། མ་རིག་
པ་ལ་སོགས་པ་རྟེན་འབྲེལ་ཡན་ལག་བཅུ་གཉིས་ཀྱི་དྲྭ་བར་ཆུད་པ་འདི། ནགས་སྟུག་པོར་
ཕྱོགས་བསླད་ནས་ལམ་སྟོར་བའམ། གླང་པོ་ཆེ་འདམ་དུ་བྱིང་བའམ། མི་ནག་ཅན་བཙོན་
དོང་དུ་བཅུགས་པའམ། རྒྱ་མཚོར་གྲུ་ཞིག་པ་དང་འདྲ། འདི་ལས་ཐར་པར་བྱེད་པ་ལ་དམ་
པའི་ཆོས་ཀྱི་ཐབས་ཟབ་མོ་དགོས་ནའང་། དེ་ཉམས་སུ་ལེན་པ་ལ་དལ་འབྱོར་མི་ལུས་
དགོས་ཏེ། གལ་ཏེ་རྒྱ་ལམ་ན་ལན་རེ་ཙམ་ཐོབ་པ་སྲིད་ཀྱང་། ཆོས་ཀྱི་བློ་སྐྱེ་བ་དཀོན་ཞིང་།
བཤེས་གཉེན་དམ་པ་དང་མཇལ་པའང་དཀོན་ལ། གདམས་ངག་ཟབ་མོ་དང་མཇལ་བ་
161

ཇོ་ནང་དཔེ་ཚོགས།
སྤྱིའི་དེབ་ཞེ་བཞི་པ།
དཀོན། གལ་ཏེ་མཇལ་ཡང་འཆི་བ་མི་རྟག་པ་ནམ་འོང་མི་ཤེས་པའི། གློ་བུར་ཚེ་ལ་ཡིད་
བརྟན་དུ་མི་རུང་། འཆི་ཀའི་འཇིགས་པ་ཆེན་པོ་དང་བར་དོའི་འཇིགས་པ་ཆེན་པོ། གཡང་དུ་
མཆོང་བ་ལྟ་བུའམ།
ཕ་རོལ་གྱི་དམག་ཚོགས་ཀྱི་ནང་དུ་འགྲོ་བ་ལྟ་བུ་ཉམས་སུ་མྱོང་ཡང་། དེས་
སྡུག་བསྔལ་མི་རྫོགས་པར་སླར་སྐྱེ་བ་ཡང་ནས་ཡང་དུ་ལེན་དགོས་པ་འདི་ལ་བསམས་
ནས། དུས་ད་ལྟ་མགོའམ་གོས་ལ་མེ་ཤོར་བ་གསོད་པ་ལྟ་བུའི་བརྩོན་འགྲུས་བརྩམ་འཚལ།
དེ་ལ་སྣང་སྲིད་སྣོད་བཅུད་ཀྱིས་བསྡུས་པ་འདི་དག་ཐམས་ཅད་ཡེ་གདོད་མ་ནས་མ་གྲུབ་
ཅིང་རང་རང་ངོ་བོས་སྟོང་སྟེ། ནམ་མཁའི་མེ་ཏོག་གམ། རི་བོང་གི་རྭའམ། བྱེ་མའི་མར་
ཁུ་ལྟ་བུ་རེ་ཡིན་ཡང༌། རྣམ་ཤེས་རྟོག་པའི་བག་ཆགས་ཀྱིས་བསླད་པ་རྣམས་ལ་སྣང་བ་མ་
འགགས་པར་འཆར་བ་འདི། དཔེར་ན་གཉིད་ཀྱིས་བསླད་པ་ལ་རྨི་ལམ་གྱི་སྣང་བ་སྣ་
ཚོགས་སུ་འཆར་བའམ། མཁྲིས་ནད་རྒྱས་པ་རྣམས་ཀྱིས་དུང་ཡང་སེར་པོར་མཐོང་བ་ལྟ་བུ།
འཁྲུལ་སྣང་སྒྲོ་བཏགས་ཀྱིས་སྣང་བ་འབའ་ཞིག་ལས་མ་འདས་མོད་ཀྱི། དེ་ལྟར་མི་ཤེས་
པ་རྣམས་ཀྱིས་དངོས་པོར་བཟུང་ཞིང་བདེན་པར་བཟུང་ནས། ལས་དང་ཉོན་མོངས་སྣ་
ཚོགས་གསོག་སྟེ། རི་དྭགས་རྣམས་སྨིག་རྒྱུ་ལ་ཆུར་འདུ་ཤེས་ནས་སྙེགས་པ་དང་འདྲ། དེ་
ལྟར་འཁྲུལ་སྣང་ལ་འཁྲུལ་སྣང་ཉིད་དུ་རྟོགས་ཀྱང་། རླུང་སེམས་ཀྱི་རྒྱུ་བ་འདི་མ་འགགས་
ཀྱི་བར་དུ་འཁྲུལ་བའི་སྣང་བ་འདི་མི་འགག་སྟེ། མཁྲིས་ནད་མ་བྱང་གི་བར་དུ་དུང་ལ་
སེར་པོའི་སྣང་བ་མི་འགག་པ་དང་འདྲ། རླུང་སེམས་ཀྱི་འགྱུ་བ་འདི་འགགས་པ་ལ་བྱང་
ཤམ་ བྷ་ ལའི་ ཁྱད་ ཆོས་ རིགས་ ལྡན་ ས་བཅུ་པ་རྣམས་ཀྱི་ སྙིང་གཏམ་དུས་ འཁོར་བདེ་
གཤེགས་སྙིང་པོའི་གདམས་ངག་ཐུན་མོང་མ་ཡིན་པ་ཅིག་དགོས་ཀྱི་གཞན་ཐན་ཐུན་གྱིས་
འགག་མི་ནུས། རླུང་སེམས་ཀྱི་འགྱུ་བ་འདི་འགགས་པས་བེམ་པོའམ། ཅང་མེད་དུ་འགྱུར་
བ་ཡང་མ་ཡིན་ཏེ། ཀུན་ཏུ་རྟོག་པ་ཐམས་ཅད་སྤངས་པ་ཉིད་ཀྱིས་རྣམ་པར་མི་རྟོག་ཡེ་ཤེས་
162

ཀུན་མཁྱེན་རྟོན་པ་བཞི་ལྡན།
པོད་བཅུ་གཅིག་པ།
ལྷ་རྗེ་ཚུལ་ཁྲིམས་འོད་ལ་གདམས་པ།
ལྷུན་གྱིས་གྲུབ་ཅིང་། རྣམ་པར་ཤེས་པའི་ཆོས་ལས་འདས་པ་ཉིད་ཀྱིས་ གཉིས་མེད་ཡེ་
ཤེས་ཆེན་པོའི་ངང་ཚུལ་དུ་འགྱུར་ཏེ། མཁྲིས་ནད་བྱང་བ་ཉིད་ཀྱིས་དུང་དཀར་པོར་ཇི་ལྟར་
གནས་པ་བཞིན་དུ་མཐོང་བའམ།
བུམ་པ་བཅག་པ་ཉིད་ཀྱིས་དེའི་ནང་ན་གནས་པའི་མར་
མེ་མཐོང་བའམ། ནམ་མཁའ་ལ་སྤྲིན་སངས་པ་ཉིད་ཀྱིས་གཟའ་སྐར་མཐོང་བ་དང་འདྲ་བ་
ལགས་ནའང་། དེ་ལྟར་རྟོགས་པ་ཆོས་པའི་ནང་ན་ཡང་དཀོན་ཞིང་། སྒོམ་ཆེན་པའི་ནང་
ནའང་དཀོན་ན། སྐྱེ་བོ་གཞན་དག་གི་ཁྲོད་ན་ལྟ་སྨོས་ཀྱང་ཅི་འཚལ། འོད་གསལ་ཕྱག་རྒྱ་
ཆེན་པོ་སྐུ་བཞི་ཡེ་ཤེས་ལྔའི་དབྱིངས་བསམ་གྱིས་མི་ཁྱབ་པ་ཅིག །སེམས་ཅན་ཐམས་ཅད་
ཀྱི་སྙིང་ལ་རྟག་ཏུ་གནས་པར་མདོ་རྒྱུད་ཁུངས་མ་རྣམས་སུ་གསུངས་ཤིང་། དོན་ལ་གནས་
པར་གདའ་ནའང༌། དེའི་ཁུངས་མ་ཆོད་པ་རྣམས་ཀྱིས་སྣང་སྲིད་ཐམས་ཅད་ཕྱག་རྒྱ་ཆེན་པོ་
དང་། སྐུ་བཞི་ཡེ་ཤེས་ལྔ་ཡིན་ནོ། །ཞེས་སྒྲོ་འདོགས་པ་མང་བར་གདའ་བས། ཐར་འདོད་
རྣམས་ཀྱིས། སྒྲོ་སྐུར་གྱི་མཐའ་ལ་གྲོལ་བ་ཡང་དག་པ་དོན་གྱི་དབུ་མ་ཆེན་པོ་ལ་སློབ་འཚལ་
བ་ལགས། ཇི་ལྟར་སློབ་ན་གཞི་ལ་བཞུགས་པའི་སངས་རྒྱས་ཡིད་བཞིན་གྱི་ནོར་བུ་ལྟ་
བུ་གློ་བུར་དྲི་མའི་འདམ་གྱིས་གཡོགས་པ་དེ། ལམ་ལྟ་སྒོམ་སྤྱོད་པའི་ཆུ་རྒྱུན་གྱིས་བཀྲུས་
པས། འབྲས་བུ་དག་པ་གཉིས་ལྡན་ཆོས་ཀྱི་སྐུ་ནོར་བུ་དྲི་མ་མེད་པ་ལྟ་བུ་མངོན་དུ་གྱུར་
ནས། རང་གཞན་གྱི་དོན་མཐའ་དག་ལྷུན་གྱིས་གྲུབ་པ་ལགས། དེ་ལ་གཞིའི་སངས་རྒྱས་
ཆོས་ཀྱི་སྐུ་དང་། འབྲས་བུའི་སངས་རྒྱས་ཆོས་ཀྱི་སྐུ་ལ་ངོ་བོ་ཐ་དད་ཅུང་ཟད་ཙམ་ཡང་མེད་
མོད་ཀྱི། གློ་བུར་གྱི་དྲི་མ་ཡོད་མེད་ཀྱི་སྒོ་ནས་གཞི་དང་འབྲས་བུར་འབྱེད་དེ། ནམ་མཁའི་
དབྱིངས་ཉིད་སྤྲིན་ ལ་སོགས་པས་མ་དག་པ་དང་། དག་པའི་གནས་སྐབས་སུ་བརྗོད་པ་
དང་འདྲ་བར་གདའ། སངས་རྒྱས་ཡེ་ཤེས་ཀྱི་སྐུར་གསུངས་ཤིང༌། གློ་བུར་དྲི་མ་རྣམ་ཤེས་
ཀྱི་ཚོགས་སུ་གསུངས་ཏེ། དེ་ལྟར་ཡེ་ཤེས་དང་རྣམ་ཤེས་ནི་སྣང་བ་དང་མུན་པའམ། བདུད་
163

ཇོ་ནང་དཔེ་ཚོགས།
སྤྱིའི་དེབ་ཞེ་བཞི་པ།
རྩི་དང་དུག་ཆུ་བཞིན་དུ་ཁྱད་པར་ཤིན་ཏུ་ཆེ་བར་གསུངས་ནའང་། དེ་གཉིས་ཀྱི་ཁྱད་པར་
ཕྱེད་པ་ཤིན་ཏུ་དཀོན་པར་གདའ། དེང་སང་ཕལ་ཆེར་སེམས་ཉིད་འདི་ཀ་ཆོས་སྐུ། རང་
བྱུང་ཡེ་ཤེས། ཕྱག་རྒྱ་ཆེན་པོ། ཞེས་འདོད་པ་དང་། རྣམ་རྟོག་ཆོས་སྐུ། ཉོན་མོངས་ཡེ་ཤེས།
འཁོར་འདས་དབྱེར་མེད། སྣང་གྲགས་འདི་སྐུ་གསུམ་སྐུ་བཞི། ཞེས་པ་ལ་སོགས་པར་འདོད་
པ་མང་བར་གདའ་སྟེ། སེམས་ཉིད་ལ་གཉིས་ཏེ། རང་བཞིན་འོད་གསལ་དང་། གློ་བུར་དྲི་
མའོ། །དེ་ལ་རང་བཞིན་འོད་གསལ་ནི་རྣམ་པར་མི་རྟོག་པའོ། །གློ་བུར་དྲི་མ་ནི་རྣམ་པར་
རྟོག་པའོ། །རང་བཞིན་འོད་གསལ་ནི་ཡེ་ཤེས་སོ། །གློ་བུར་དྲི་མ་ནི་རྣམ་ཤེས་སོ། །རང་
བཞིན་འོད་གསལ་ནི་མྱ་ངན་ལས་འདས་པའོ། །གློ་བུར་དྲི་མ་ནི་འཁོར་བའོ། །རང་བཞིན་
འོད་གསལ་ནི་དོན་དམ་པའོ། །གློ་བུར་དྲི་མ་ནི་ཀུན་རྫོབ་བོ། །རང་བཞིན་འོད་གསལ་ནི་
ལྷན་ཅིག་སྐྱེས་པའི་ཡེ་ཤེས་སོ། །གློ་བུར་དྲི་མ་ནི་ལྷན་ཅིག་སྐྱེས་པའི་མ་རིག་པའོ། །རང་
བཞིན་འོད་གསལ་ནི་ འཇིག་རྟེན་ལས་འདས་པའོ། །གློ་བུར་དྲི་མ་ནི་འཇིག་རྟེན་པའོ། །
རང་བཞིན་འོད་གསལ་ནི་ཟག་པ་མེད་པའོ། །གློ་བུར་དྲི་མ་ནི་ཟག་པ་དང་བཅས་པའོ། །
ང་བཞིན་འོད་གསལ་ནི་སངས་རྒྱས་སོ། །གློ་བུར་དྲི་མ་ནི་བདུད་དོ། །རང་བཞིན་འོད་
གསལ་ནི་འདུས་མ་བྱས་སོ། །གློ་བུར་དྲི་མ་ནི་འདུས་བྱས་སོ། །རང་བཞིན་འོད་གསལ་ནི་
དུས་གསུམ་ལས་འདས་པའོ། །གློ་བུར་དྲི་མ་ནི་དུས་གསུམ་གྱིས་བསྡུས་པའོ། །རང་བཞིན་
འོད་ གསལ་ ནི་ ཕུང་ པོ་ དང་ བྲལ་བའོ། །གློ་བུར་དྲི་མ་ནི་ཕུང་པོ་དང་བཅས་པའོ། །རང་
བཞིན་ འོད་ གསལ་ནི་རྟེན་ འབྲེལ་ལས་འདས་པའོ། །གློ་བུར་དྲི་མ་ནི་རྟེན་འབྲེལ་གྱིས་
བསྡུས་པའོ། །རང་བཞིན་འོད་གསལ་ནི་སྐྱེ་འགག་ཐམས་ཅད་དང་བྲལ་བའོ། །གློ་བུར་དྲི་
མ་ནི་སྐད་ཅིག་གིས་སྐྱེ་ཞིང་སྐད་ཅིག་གིས་འགག་པའོ། །རང་བཞིན་འོད་གསལ་ནི་འགྱུར་
བ་མེད་པའོ། །གློ་བུར་དྲི་མ་ནི་འགྱུར་བའི་རང་བཞིན་ནོ། །རང་བཞིན་འོད་གསལ་ནི་ཆོས་
རང་
164

ཀུན་མཁྱེན་རྟོན་པ་བཞི་ལྡན།
བོད་བཅུ་གཅིག་པ།
ལྷ་རྗེ་ཚུལ་ཁྲིམས་འོད་ལ་གདམས་པ།
ཉིད་དོ། །གློ་བུར་དྲི་མ་ནི་ཆོས་ཅན་ནོ། །རང་བཞིན་འོད་གསལ་ནི་དབུ་མའི་ལམ་མོ། །གློ་
བུར་དྲི་མ་ནི་མཐར་ལྟུང་བའོ། །རང་བཞིན་འོད་གསལ་ནི་སྤང་དུ་ཡང་མི་རུང་ཞིང་འབྲལ་
དུ་ཡང་མི་རུང་བའོ། །གློ་བུར་དྲི་མ་ནི་སྤང་དུ་ཡང་རུང་ཞིང་འབྲལ་དུ་ཡང་རུང་བའོ། །རང་
བཞིན་འོད་གསལ་ནི་གཞོམ་དུ་མེད་ཅིང་གཞིག་ཏུ་མེད་པའོ། །གློ་བུར་དྲི་མ་ནི་གཞོམ་དུ་
ཡོད་ཅིང་གཞིག་ཏུ་ཡང་ཡོད་པའོ། །རང་བཞིན་འོད་གསལ་ནི་འཛག་མེད་ཀྱི་བདེ་བ་རྒྱུ་བ་
མི་འཆད་པའོ། །གློ་བུར་དྲི་མ་ནི་སྡུག་བསྔལ་གསུམ་དང་བརྒྱད་ལས་མ་འདས་པའོ། །རང་
བཞིན་ འོད་ གསལ་ ནི་ འགོག་ པའི་བདེན་པའོ། །གློ་བུར་དྲི་མ་ནི་ སྡུག་བསྔལ་དང་ཀུན་
འབྱུང་གི་བདེན་པའོ། །རང་བཞིན་འོད་གསལ་ནི་སྙིང་པོའོ། །གློ་བུར་དྲི་མ་ནི་ཤུན་པའོ། །
རང་བཞིན་འོད་གསལ་ནི་མ་བཅོས་པའོ། །གློ་བུར་དྲི་མ་ནི་བཅོས་པའོ། །རང་བཞིན་འོད་
གསལ་ནི་ སྒྲོ་ མ་ བཏགས་ པའོ། ། །གློ་བུར་དྲི་མ་ནི་སྒྲོ་བཏགས་པའོ། །རང་བཞིན་འོད་
གསལ་ནི་རྣམ་པར་བྱང་བའོ། །གློ་བུར་དྲི་མ་ནི་ཀུན་ནས་ཉོན་མོངས་པའོ། །རང་བཞིན་
འོད་ གསལ་ ནི་ མཚན་ མ་ མེད་ པའོ། །གློ་བུར་དྲི་མ་ནི་མཚན་མ་དང་བཅས་པའོ། །རང་
བཞིན་འོད་གསལ་ནི་སྤྲོས་པ་མེད་པའོ། །གློ་བུར་དྲི་མ་ནི་སྤྲོས་པ་དང་བཅས་པའོ། །རང་
བཞིན་འོད་གསལ་ནི་དབུགས་འགྱུ་བ་དང་བྲལ་བའོ། །གློ་བུར་དྲི་མ་ནི་དབུགས་འགྱུ་བ་
དང་བཅས་པའོ། །རང་བཞིན་འོད་གསལ་ནི་བདག་འཛིན་དང་བྲལ་བའོ། །གློ་བུར་དྲི་མ་
ནི་བདག་འཛིན་དང་བཅས་པའོ། །རང་བཞིན་འོད་གསལ་ནི་སྨོན་པ་མེད་པའོ། །གློ་བུར་
དྲི་མ་ནི་སྨོན་པ་དང་བཅས་པའོ། །རང་བཞིན་འོད་གསལ་ནི་མངོན་པར་འདུ་བྱེད་པ་དང་
བྲལ་བའོ། །གློ་བུར་དྲི་མ་ནི་མངོན་པར་འདུ་བྱེད་པ་དང་བཅས་པའོ། །རང་བཞིན་འོད་
གསལ་ནི་ཕྱག་རྒྱ་ཆེན་པོ་སྟེ་བུམ་ནང་གི་མར་མེ་ལྟ་བུའོ། །གློ་བུར་དྲི་མ་ནི་དེའི་སྒྲིབ་གཡོགས་
ཏེ་མར་མེ་ལ་བཀབ་པའི་བུམ་པ་ལྟ་བུའོ། །རང་བཞིན་འོད་གསལ་ནི་དུས་ཀྱི་འཁོར་ལོ་སྟེ་
165

ཇོ་ནང་དཔེ་ཚོགས།
སྤྱིའི་དེབ་ཞེ་བཞི་པ།
།རང་བཞིན་
ནམ་མཁའ་ཉི་ཟླ་ལྟ་བུའོ། །གློ་བུར་དྲི་མ་ནི་དེའི་སྒྲིབ་གཡོགས་ཏེ་སྤྲིན་དང་ཁུག་རྣ་ལྟ་བུའོ། །
རང་བཞིན་འོད་གསལ་ནི་དང་པོའི་སངས་རྒྱས་ཏེ་དབུལ་པོའི་ཁང་ཕུག་གི་གཏེར་ལྟ་བུའོ།
གློ་བུར་དྲི་མ་ནི་དེའི་སྒྲིབ་གཡོགས་ཏེ་གཏེར་གཡོགས་པའི་ས་རྡོ་ལྟ་བུའོ།
འོད་གསལ་ནི་རྡོ་རྗེ་སེམས་དཔའ་སྟེ་ཡིད་བཞིན་ནོར་བུ་ལྟ་བུའོ། །གློ་བུར་དྲི་མ་ནི་དེའི་
སྒྲིབ་གཡོགས་ཏེ་ནོར་བུ་ལ་གཡོགས་པའི་མི་གཙང་བ་ལྟ་བུའོ། །རང་བཞིན་འོད་གསལ་
ནི་རྡོ་རྗེ་འཆང་སྟེ་གསེར་གྱི་གོང་བུ་ལྟ་བུའོ། །གློ་བུར་དྲི་མ་ནི་དེའི་སྒྲིབ་གཡོགས་ཏེ་དེ་ལ་
གཡོགས་པའི་འདམ་རྫབ་ལྟ་བུའོ། །རང་བཞིན་འོད་གསལ་ནི་དགྱེས་པ་རྡོ་རྗེ་སྟེ་འབྲས་
བུའི་སྙིང་པོ་ལྟ་བུའོ། །གློ་བུར་དྲི་མ་ནི་དེའི་སྒྲིབ་གཡོགས་ཏེ་འབྲས་ཤུན་ལྟ་བུའོ། །རང་
བཞིན་འོད་གསལ་ནི་བདེ་མཆོག་འཁོར་ལོ་སྟེ་སྦྲང་རྩིའི་གོང་བུ་ལྟ་བུའོ། །གློ་བུར་དྲི་མ་ནི་
དེའི་སྒྲིབ་གཡོགས་ཏེ་དེ་ལ་འདུས་པའི་སྦྲང་མ་ལྟ་བུའོ། །རང་བཞིན་འོད་གསལ་ནི་མཧཱ་
མ་ཡ་སྟེ་སངས་རྒྱས་ཀྱི་སྐུ་ལྟ་བུའོ། །གློ་བུར་དྲི་མ་ནི་དེའི་སྒྲིབ་གཡོགས་ཏེ་དེ་ལ་གཡོགས་
པའི་རས་དྲི་མ་ཅན་ལྟ་བུའོ། །རང་བཞིན་འོད་གསལ་ནི་རྡོ་རྗེ་གདན་བཞི་སྟེ་དངུལ་དཀར་
གྱི་མེ་ལོང་ལྟ་བུའོ། །གློ་བུར་དྲི་མ་ནི་དེའི་ སྒྲིབ་གཡོགས་ཏེ་མེ་ལོང་ལ་གཡོགས་པའི་
ཤུབས་ལྟ་བུའོ། །རང་བཞིན་འོད་གསལ་ནི་རྡོ་རྗེ་མཁའ་འགྲོ་སྟེ་གྲུབ་པའི་རལ་གྲི་ལྟ་བུའོ། །
གློ་བུར་དྲི་མ་ནི་རལ་གྲི་ལ་གཡོགས་པའི་ཤུབས་ལྟ་བུའོ། །རང་བཞིན་འོད་གསལ་ནི་རྡོ་
རྗེའི་ཕག་མོ་སྟེ་འདུས་མ་བྱས་ཀྱི་ནམ་མཁའ་ལྟ་བུའོ། །གློ་བུར་དྲི་མ་ནི་དེའི་སྒྲིབ་གཡོགས་
ཏེ་སྤྲིན་དང་རྡུལ་འཚུབ་ལ་སོགས་པ་ལྟ་བུའོ། །རང་བཞིན་འོད་གསལ་ནི་རིགས་གསུམ་
གྱི་མགོན་པོ་སྟེ་གྲུབ་པའི་རྡོ་ རྗེ་ལྟ་བུའོ། །གློ་བུར་དྲི་མ་ནི་དེའི་སྒྲིབ་གཡོགས་ཏེ་དེ་ལ་
གཡོགས་པའི་ཤུབས་ལྟ་བུའོ། །དེ་ལ་སོགས་པ་ཆུ་དྭངས་སྙིགས་འབྱེད་པ་ལྟར། རང་བཞིན་
འོད་གསལ་དང་གློ་བུར་དྲི་མ་འབྱེད་པའི་མན་ངག་ཐུན་མོང་མ་ཡིན་པ་ཅིག་འཚལ། དེ་
།
166

ཀུན་མཁྱེན་རྟོན་པ་བཞི་ལྡན།
པོད་བཅུ་གཅིག་པ།
ལྷ་རྗེ་ཚུལ་ཁྲིམས་འོད་ལ་གདམས་པ།
མེད་ན་དུག་ལ་སྨན་དུ་བཟུང་བའམ། ར་གན་ལ་གསེར་དུ་བཟུང་བ་ལྟར། གློ་བུར་བའི་སེམས་
དང་སེམས་བྱུང་གྱ་གྱུ་འདི་ལ་སྐུ་དང༌། ཡེ་ཤེས་ལ་སོགས་པ་བཟུང་བར་གདའ། ལ་ལ་
དག་སེམས་གྱ་གྱུ་འདི་ངོ་ཤེས་ན་སངས་རྒྱས། ངོ་མ་ཤེས་ན་འཁོར་བ། ངོ་ཤེས་ན་ཡེ་ཤེས།
ངོ་མ་ཤེས་ན་མ་རིག་པ་ལགས། ཞེས་འདོད་པ་གདའ་སྟེ། སངས་རྒྱས་ཀྱི་བཀའ་དང་མི་
མཐུན་ཞིང་རིགས་པ་དང་ཡང་འགལ། དཔེར་ན་མེ་འདི་ངོ་ཤེས་ན་བསིལ་བ། ངོ་མ་ཤེས་
ན་ཚ་བ་ཞེས་འདོད་པའམ། བོང་ང་འདི་ངོ་ཤེས་ན་བདུད་རྩི། ངོ་མ་ཤེས་ན་དུག་ཡིན་ཞེས་
འདོད་པའམ། གཡང་ས་ཆེན་པོ་འདི་ངོ་ཤེས་ན་ཐང་བདེ་མོ། ངོ་མ་ཤེས་ན་གཡང་ས་ཆེན་
པོ་ཡིན་